SKLEP SODIŠČA PRVE STOPNJE (pritožbeni senat)
z dne 22. junija 2009
Zadeva T-340/08 P
Marianne Timmer
proti
Računskemu sodišču Evropskih skupnosti
„Pritožba – Javni uslužbenci – Uradniki – Ocenjevanje – Nova in bistvena dejstva – Pritožba, ki je delno očitno nedopustna in delno očitno neutemeljena“
Predmet:      Pritožba zoper sklep Sodišča za uslužbence Evropske unije (drugi senat) z dne 5. junija 2008 v zadevi Timmer proti Računskemu
sodišču (F‑123/06, še neobjavljen v ZOdl. JU), s katero se predlaga razveljavitev tega sklepa.
Odločitev:      Pritožba se zavrne. Marianne Timmer nosi svoje stroške in stroške, ki jih je v tem postopku priglasilo Računsko sodišče Evropskih
skupnosti.
Povzetek
1.      Pritožba – Navedba pritožbenih razlogov in pravnih trditev v vlogi – Premalo natančen pritožbeni razlog – Nedopustnost
(Poslovnik Sodišča prve stopnje, člen 138(1)(c))
2.      Uradniki – Pravno sredstvo – Predhodna upravna pritožba – Roki – Prekluzija – Ponovno odprtje – Pogoj – Novo bistveno dejstvo
(Kadrovski predpisi za uradnike, člena 90 in 91)
1.      Ker pritožba pred Sodiščem prve stopnje zoper odločitev Sodišča za uslužbence ne vsebuje nobene posebne trditve v utemeljitev
predloga za razveljavitev, temveč se sklicuje samo na „rezultate preverjanja dokazov o novih dejstvih“ v podporo odškodninskemu
zahtevku, ne izpolnjuje zahtev iz člena 138(1)(c) Poslovnika Sodišča prve stopnje, zato jo je treba zavreči kot očitno nedopustno.
(Glej točki 24 in 25.)
2.      Nezakonito imenovanje uradnika ne vpliva na zakonitost dejanj, ki jih ta izvede med opravljanjem svojih nalog. Zlasti nezakonito
imenovanje nadrejenega ne vpliva na pravilnost njegovih odločitev pri ocenjevanju uradnika.
Nezakonitosti imenovanja torej ni mogoče šteti za bistveno dejstvo, ki bi utemeljilo predlog za revizijo ocenjevalnih poročil,
ker niso bila izpodbijana v rokih.
(Glej točke 39, 41 in 42.)